1.pielikums

Nomas tiesību izsoles nolikumam

NOMAS TIESĪBU IZSOLES NOLIKUMS

Par nedzīvojamām telpām Rīgā, Pilsoņu ielā 13, 15. un 21.korpusā
Izsoles identifikācijas Nr. Nr.2026/2-n

Tehniskie noteikumi
	Nr.p.k.
	Izvirzītās prasības

	1.
	Telpu izmantošanas noteikumi

	1.1.
	Izmantojot Telpas tam paredzētajam mērķim, jāievēro līgumā un normatīvajos aktos noteiktās prasības

	1.2.
	Nomnieks pats veic virtuves un palīgtelpu remontu atbilstoši telpu lietošanas mērķim, tā ietvaros Nomnieks iespēju robežās respektē arī Iznomātāja sniegtos priekšlikumus.

	1.3.
	Mēbelējumu virtuvē, palīgtelpās un kafejnīcā nosaka un iekārto Nomnieks. Tā ietvaros Nomnieks iespēju robežās respektē arī Iznomātāja sniegtos priekšlikumus.

	1.4.
	Telpu ikdienas uzkopšana un ģenerālā tīrīšana jāveic Nomniekam saskaņā ar normatīvajos aktos noteiktajām higiēnas un citām prasībām, atbilstīgi telpu specifikai un lietošanas mērķim. 

	1.5.
	Telpās nomniekam jāveic dezinsekcija un deratizācija saskaņā ar normatīvajos aktos noteiktajām prasībām un/vai pēc Iznomātāja pieprasījuma. Dezinfekcijas un citu mazgāšanas līdzekļu izmantošana jāveic atbilstoši to lietošanas instrukcijai un uzglabāšana speciāli paredzētā publiski nepieejamā vietā saskaņā ar normatīvo aktu prasībām.

	1.6.
	Citi ar telpu izmantošanas kārtību saistīti noteikumi izriet no šī nolikuma citiem punktiem, kā arī nolikumam pievienotā nomas līguma projekta.

	1.7.
	Nomniekam ir pienākums visā Līguma darbības laikā nodrošināt ēdināšanas pakalpojuma sniegšanas rezultātā radušos atkritumu apsaimniekošanu, patstāvīgi noslēdzot līgumu ar atkritumu apsaimniekotāju.

Nomniekam jānodrošina, ka atkritumu konteineru tilpums un izvešanas biežums atbilst radīto atkritumu apjomam. Konteineru pārpildīšana nav pieļaujama, un konteineru vākiem jābūt pilnībā aizvērtiem.

Nomnieks ir atbildīgs par tīrības un kārtības uzturēšanu konteineru novietošanas vietā un tās apkārtnē, nepieļaujot atkritumu nonākšanu uz zemes un uzkrāšanos pie konteineriem, kas var veicināt grauzēju un citu kaitēkļu izplatību slimnīcas teritorijā.

	2.
	

	2.1.
	Slimnīcas darbiniekiem, uzrādot darbinieka kartiņu, tiek nodrošināta 15% atlaide

	2.2.
	Ēdināšana tiek nodrošināta katru darba dienu no 08:00 līdz 16:00.

	2.3.
	Laikā no plkst.8.00 līdz plkst.11.00 tiek nodrošinātas brokastis/brokastu ēdienkarte/brokastu piedāvājums

	2.4.
	Laikā no plkst.11.00 līdz plkst.16.00 tiek nodrošināta pusdienas/pusdienu ēdienkarte/pusdienu piedāvājums.

	2.5.
	Tiek nodrošināta iespēja iegādāties ēdienu līdzi ņemšanai.

	2.6.
	Nomnieks pastāvīgi saņem visas nepieciešamās atļaujas no valsts un pašvaldību iestādēm, kas saistītas ar Nomnieka saimnieciskās darbības veikšanu. Nomnieks pats no saviem līdzekļiem sedz visus izdevumus, kas nepieciešami atļauju un citu dokumentu saņemšanai

	3.
	

	3.1.
	Kafejnīcā piedāvātajam ēdienam jānodrošina augsta kvalitāte, ievērojot HACCP un FIFO metodes. 

	
	Jānodrošina plašs sortiments un ēdienkartes atbilstība dažādiem gadalaikiem

	3.2.
	Jānodrošina arī diētiskie, veģetārie un no ekoloģiskiem produktiem gatavoti ēdieni

	3.3.
	Ēdienam jābūt gatavotam uz vietas kafejnīcas telpās

	3.4.
	Ēdiena pagatavošanai pēc iespējas vairāk izmanto vietējas izcelsmes izejvielas, kā arī  nodrošināt ēdiena garšas daudzveidību.

	3.5.
	Pusdienu piedāvājums nedrīkst atkārtoties 1 nedēļas (7 dienu) ietvaros.

	3.6.
	Pusdienu piedāvājumā jābūt iekļautam:

· Zupa, pamatēdiens, maize, dzēriens;

· Pamatēdiens, deserts, maize, dzēriens.



	4.
	

	4.1.
	Spēja nodrošināt banketu sagatavošanu, kafijas pauzes (semināriem, apmācībām u.c.)

	4.2.
	Apkalpojošais personāls pārzin valsts valodu atbilstoši normatīvo aktu prasībām un angļu valodu sarunvalodas līmenī

	4.3.
	Šo tehnisko noteikumu prasību neievērošana vai pārkāpšana tiek uzskatīt par būtisku nomas līguma pārkāpumu.


